Document ID: 31990R0548

*****
ΚΑΝΟΝΙΣΜΟΣ (ΕΟΚ) αριθ. 548/90 ΤΗΣ ΕΠΙΤΡΟΠΗΣ
της 2ας Μαρτίου 1990
για την τροποποίηση του παραρτήματος Ι του κανονισμού (ΕΟΚ) αριθ. 3771/89 για τον καθορισμό των λεπτομερειών εφαρμογής της ενισχύσεως στην παραγωγή του σκληρού αραβοσίτου υαλώδους όψης υψηλής ποιότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 201/90 (2),
τον κανονισμό (ΕΟΚ) αριθ. 1835/89 του Συμβουλίου της 19ης Ιουνίου 1989 για τον καθορισμό των γενικών κανόνων σχετικά με την ενίσχυση στην παραγωγή σκληρού αραβοσίτου υαλώδους όψης υψηλής ποιότητας (3), και ιδίως το άρθρο 3 παράγραφος 2,
Εκτιμώντας:
ότι ο κανονισμός (ΕΟΚ) αριθ. 202/90 του Συμβουλίου της 22ας Ιανουαρίου 1990 για την εφαρμογή στην Πορτογαλία του καθεστώτος της ενισχύσεως στην παραγωγή ορισμένων ποικιλιών σκληρού αραβοσίτου υαλώδους όψης (4) προβλέπει στο άρθρο 1 ότι το καθεστώς της ενισχύσεως στην παραγωγή σκληρού αραβοσίτου υαλώδους όψης υψηλής ποιότητας που προβλέπεται στο άρθρο 10α του κανονισμού (ΕΟΚ) αριθ. 2727/75 εφαρμόζεται επίσης στην Πορτογαλία·
ότι ο κανονισμός (ΕΟΚ) αριθ. 3771/89 της Επιτροπής της 14ης Δεκεμβρίου 1989 για τον καθορισμό των λεπτομερειών εφαρμογής της ενισχύσεως στην παραγωγή σκληρού αραβοσίτου υαλώδους όψης υψηλής ποιότητας (5) προβλέπει στο παράρτημα Ι τις καταλληλότερες ζώνες για την παραγωγή της καλλιέργειας αυτής· ότι, λόγω της εφαρμογής του καθεστώτος στην Πορτογαλία, πρέπει να συμπεριληφθούν οι καταλληλότερες ζώνες της Πορτογαλίας στις ζώνες που αναφέρονται στο εν λόγω παράρτημα Ι.
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 3771/89 προστίθεται:
«ΠΟΡΤΟΓΑΛΙΑ
Περιοχές: Alentejo, Algarve, Riba Tejo, Castelo Branco, Setubal.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Μαρτίου 1990.

Labels: 18
17
6